ভাৰতৰ অন্যতম ৰাজ্য মধ্যপ্ৰদেশ এনে এখন ৰাজ্য য'ত এনে বহু ঠাই আছে যি ঠাইলৈ এবাৰ ভ্ৰমণ কৰিবলৈ যোৱাৰ ইচ্ছা হয়তো প্ৰতিজন ভাৰতীয়ৰে থাকে । য'ত বহুতো দুঃসাহসিক অভিযান কৰিব পৰা ঠাইৰ লগতে ৰোমান্টিক ঠায়ো আছে আৰু যি ঠাইলৈ গ'লে ইয়াৰ ইতিহাসৰ বিষয়ে বহুকথা জানিব পাৰি।
খাজুৰাহো ৰাজ্যখনৰ এনে এখন ঠাই যি সমগ্ৰ বিশ্বতে বিখ্যাত আৰু সমগ্ৰ বিশ্বৰ বিভিন্ন প্ৰান্তৰপৰা মানুহ ইয়ালৈ ফুৰিবলৈ আহে। খাজুৰাহোৰ মন্দিৰত থকা কামসূত্ৰৰ ৰহস্যময় জগতখনে মানুহক আকৰ্ষণ কৰে। যি মধ্যপ্ৰদেশৰ ছাটাৰপুৰ জিলাৰ এখন সৰু গাঁৱত অৱস্থিত ।
পাচমৰহি এনে এখন আকৰ্ষণীয় ঠাই য'ত শীতকালত এক ৰোমান্টিক সময় উদযাপনৰ বাবে যাব পাৰে সকলো । হোছাংগাবাদ জিলাত অৱস্থিত ই অতি সুন্দৰ পাহাৰীয়া ষ্টেচন। ইয়াৰ একাধিক জলপ্ৰপাত, ছানচেট পইণ্ট, ধূপগড় ভ্ৰমণৰ বাবে সুন্দৰ ঠাই।
নিজৰ সংগীৰ সৈতে দুঃসাহসিক ভ্ৰমণলৈ যাব বিচাৰে কানহা ৰাষ্ট্ৰীয় উদ্যান এক উপযুক্ত ঠাই। মণ্ডল জিলাত অৱস্থিত এই উদ্যানত আছে বহুতো বিলুপ্ত প্ৰজাতিৰ প্ৰাণী । আনহাতে সূৰ্যাস্ত, চৰাই আৰু বাঘ হ'ল ইয়াত উপভোগ কৰিবলগীয়া অন্যতম আকৰ্ষণ।
ঝাঁচীৰ পৰা ১৬ কিলোমিটাৰ নিলগত বেতোৱা নদীৰ কাষত অৱস্থিত অৰ্ছা অতি সুন্দৰ ঠাই। শনিবাৰ-দেওবাৰে নিজৰ সংগীৰ সৈতে ইয়ালৈ যাব পাৰে আপুনিও। চিচাৰ মহল, ফুলবাগ, ৰায় প্ৰবীণ মহল, জাহাংগীৰ মহল আদি ইয়াৰ বহুকেইটা আকৰ্ষণীয় কেন্দ্ৰ।
ওমকাৰেশ্বৰ-মধ্যপ্ৰদেশৰ ভূমিত দুটা জ্যোতিৰ্লিংগ নিৰ্মাণ কৰা হৈছে। ইয়াৰে এভাগ হৈছে ওমকাৰেশ্বৰ। তীৰ্থস্থান হোৱাৰ উপৰিও ইয়াত প্ৰাকৃতিক সৌন্দৰ্য্য আৰু ইতিহাস সম্বলিত বহুতো কথা দেখা যায়।
ইন্দোৰ ভাৰতৰ ভিতৰতে আটাইতকৈ পৰিষ্কাৰ চহৰ। পৰিষ্কাৰ-পৰিচ্ছন্ন এই চহৰৰ খাদ্য, বুলিয়নৰ বজাৰ আৰু ইয়াৰ বজাৰ-সমাৰ পৰ্য্যটক সকলৰ আকৰ্ষণ।
বাওঁহাতৰ অনামিকা আঙুলিতহে বিয়াৰ আঙঠি কিয় পিন্ধোৱা হয় ? কোন দেশত কি বিশ্বাস কৰা হয় !!
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
সন্তানৰ মাচুল আদায় দিবলৈ শাক-পাচলিৰ ব্যৱসায়ীৰ বাবে ধন ধাৰলৈ লৈছিল প্ৰখ্যাত সংগীতশিল্পী মুকেশে, কিদৰে তেওঁ যুঁজিছিল দাৰিদ্ৰ্যৰে ?
